אילנה זפרן

אילנה זֶפרֶן (נולדה ב-1 באוקטובר 1972) היא קומיקסאית וקריקטוריסטית ישראלית. זפרן נולדה למשפחה קונסרבטיבית ברחובות, וגדלה באשקלון. למדה עיצוב במכללת הגליל המערבי. מתגוררת כיום בתל אביב. זפרן היא לסבית, ועובדה זו מופיעה בהרחבה ביצירתה. בשנים 2004–2005 פרסמה טור קומיקס בשם "לסביקס" בכתב העת "הזמן החדש". בשנים 2005–2006 פרסמה רצועת קומיקס בשם "פּוּסיקאט" בכתב העת "עלמה". בשנת 2005 יצא לאור בהוצאת מפה רומן גרפי פרי עטה, "סיפור ורוד", המספר את סיפורה של קהילת הלהט"ב בישראל, שבו משולב סיפורה האישי של זפרן. בשנים 2006–2013 הופיע במקומוני "עכבר העיר" עמוד קומיקס פרי עטה בשם "רישומון". גיבוריו הן זוג הנשים "אמא 1" (שהיא זפרן עצמה) ו"אמא 2" (זוגתה של זפרן), והחתולים רפי וספגטי. זפרן סיפרה על טור זה: דרך הקומיקס אני מציגה את הלסביות שלי כמשהו נורמטיבי ומובן מאליו. ברור שיש בזה משהו חתרני, כי זוגיות לסבית אינה נורמטיבית עדיין. מצד שני, זה מעניק לטור איזשהו נופך מיינסטרימי ולא מיליטנטי, וזה אולי גם מסביר למה הטור הפך להיות אהוב גם על מבוגרים וגם על ילדים. האוסף ״רישומון״ ראה אור בבריטניה תחת השם Urban Tails. בתחילת 2013 פורסם באתר "הארץ" עיבוד שלה לרומן גרפי של הסיפור "יגון", מאת אנטון צ'כוב (בתרגומם של מ.ז. וולפובסקי ועמנואל ביחובסקי). בשנת 2013, עם סגירתו של "עכבר העיר", עברו החתולים רפי וספגטי למדור "פינת ליטוף" במוסף "הארץ", המתפרסם עד היום בעיתון, אחת לשבוע, בימי שישי, וכן לבלוג של רפי וספגטי באתר "הארץ". בשנת 2014 יצא לאור הספר "רישומון", שהוא אוסף הטורים בשם זה שהופיעו ב"עכבר העיר". בין השנים 2015 ל-2020 יצאו לאור שלושה ספרי אוסף של "פינת ליטוף" וחוברות הקומיקס "ספגטי! החתולה היפה בתבל", "הכול אודות רפי" ו"מלעיל ומלרע"בהוצאה עצמית של זפרן. לדברי זפרן, הבחירה להביע את עמדותיה באמצעות ציור קורותיהם ומחשבותיהם של חתוליה הייתה מקרית, אבל הגיונית: ״לא קמתי בוקר אחד ואמרתי ״הקטע שלי יהיה קומיקס חתולים״, זה פשוט קרה. אבל כשחושבים על זה זה הגיוני כי כן הייתה לי מהתחלה נטייה לקומיקס אוטוביוגרפי ובגלל שתמיד יש לי חתול אחד זה הגיוני שחתול ייצג אותי.״ בשנת 2022 ראה אור בהוצאת טל-מאי ספרה של זפרן ״נמוכונת״ - שאותו כתבה ואיירה. מאז 2021 מפרסמת זפרן סטריפים שבועיים קצרצרים של קומיקס במדיות החברתיות של האתר האמריקאי icanhascheezburger, וב-2022 החלה לפרסם מדי חודש כפולת קומיקס בשם "אילני והחבר'ה" - העוקב אחר חבורת צפרדעים וחיות אחרות - בעיתון "נשיונל ג'אוגרפיק קידס ישראל". כמו כן, פרסמה זפרן סיפורים קצרים בקומיקס בכתבי עת ובאנתולוגיות בישראל ומחוצה לה. סיפור פרי עטה התפרסם באנתולוגיה Drawing Power שזכתה בפרס אייזנר בקטגוריית אנתולוגיית הקומיקס הטובה ביותר - הפרס החשוב ביותר בתעשיית הקומיקס הבינלאומית. זפרן איירה את ספרי הילדים "ג'ורג'י" מאת דקלה קידר, "אלימיאו" מאת יהונתן גפן ו"אני מחליט מה יהיה" מאת שמואל חיימוביץ. תערוכת קומיקס ואיורים ״חתולים וחיות אחרות״, המוקדשת ליצירתה של זפרן נפתחה ב״בית מיכל״ ברחובות ביולי 2023. זפרן לקחה חלק בתערוכה ״ההיסטוריה המטורפת של האיור הישראלי״ שיצרו האמנים זאב אנגלמאיר, קרן כץ, לילך רז (אוצר: יובל סער), תערןכה שבה צולמו אמני קומיקס ישראלים בשחזור של יצירות אמנות קלאסיות. זפרן צולמה בדמותה של ״מוזגת החלב״ על פי ציור של ורמיר. בשנת 2024 יצא לאור הוצאת אסיה ספרה "גלויות לב", רומן גרפי שהוא התכתבות בגלויות בין ארמדילה למרמיטה. אתר האינטרנט הרשמי של אילנה זפרן אילנה זפרן, ברשת החברתית פייסבוק מידע על אילנה זפרן בקטלוג הספרייה הלאומית אילנה זפרן // ההיסטוריונית של הקהילה הלסבית, באתר של המוזיאון הישראלי לקריקטורה ולקומיקס, 3 באוקטובר 2009 אנטוניה ימין, ‏קפה עם הקומיקסאית אילנה זפרן, באתר onlife,‏ 16 במאי 2012 מדף הספרים של אילנה זפרן, באתר nrg‏, 13 ביולי 2008 עידו קינן, לאן החתולים הולכים כשה"עכבר" סגור?, באתר העין השביעית, 22 במרץ 2013 חגי אייד, "רק בגיל 28 נכנסתי לקשר זוגי. לא הצלחתי ליצור אינטימיות", באתר ynet, 7 בפברואר 2023 יובל סער, אילנה זפרן: לא תיכננתי להיות מאיירת חתולים. וגם לא קומיקסאית - מגזין פורטפוליו, באתר מגזין פורטפוליו, ‏11 באוגוסט 2023 על יצירתה: מרב יודילוביץ', יפה בוורוד, באתר ynet, 9 ביוני 2005 רנה ורבין, היא-סטוריה צבועה בוורוד, באתר הארץ, 12 ביולי 2005 טל איתן, ההיסטוריה שלנו בקומיקס, באתר GoGay, ‏28 ביוני 2005 נירית אנדרמן, שני החתולים שנהפכו לכוכבי על מצוירים, באתר הארץ, 7 באוגוסט 2014 ד״ר שי רודין, נמוכונת, קריאת חובה, אוגוסט 2022 עטרה אופק, רשימה על ״נמוכונת״ באתר ״המתלהבת״, אוגוסט 2022 מיצירתה: אילנה זפרן, באתר "עכבר העיר" למה לעזאזל אנחנו אוהבים חתולים?, באתר "חדר 404" על חתולים ואנשים - הבלוג של רפי וספגטי המפקד שהתקרב יותר מדי, באתר "הַמּוּסָךְ - מוסף לספרות" של הספרייה הלאומית, 10 באוקטובר 2019 איור מחווה ל״בוא אלי פרפר נחמד״, באתר "הַמּוּסָךְ - מוסף לספרות" של הספרייה הלאומית, בתערוכה מקוונת במלאת 70 שנה למותה של פניה ברגשטיין, 9 בספטמבר 2020 הקומיקס היא-סטוריה, באתר "הַמּוּסָךְ - מוסף לספרות" של הספרייה הלאומית, ‏3 במרץ 2021 קטע מתוך Urban Tails, התגרסה האנגלית ל״רשומון״ שראתה אור בבריטניה ב-2021. קומיקס|תשובה חתולית טיפוסית, באתר "הַמּוּסָךְ - מוסף לספרות" של הספרייה הלאומית, מוסף לספרות, 21 ביולי 2022 סיפור גרפי: שרינק, באתר "הַמּוּסָךְ - מוסף לספרות" של הספרייה הלאומית, ‏5 ביולי 2023 אנטוניה ימין, ‏קפה עם הקומיקסאית אילנה זפרן, באתר onlife,‏ 16 במאי 2012 יגון, באתר "הארץ" על חתולים ואנשים - הבלוג של רפי וספגטי yuval saar, אילנה זפרן: לא תיכננתי להיות מאיירת חתולים. וגם לא קומיקסאית, באתר מגזין פורטפוליו, ‏2023-08-10 yuval saar, פרס אייזנר לאנתולוגיית קומיקס בנושא תקיפה מינית, בהשתתפות הילה נועם ואילנה זפרן, באתר מגזין פורטפוליו, ‏2020-07-26 תערוכה חדשה בבית מיכל - קומיקס ואיורים: חתולים וחיות אחרות | אילנה זפרן, באתר www.rehovot.muni.il, ‏2023-07-11 לני בלה כהן, ממוזגת החלב ועד המוות של דודו גבע: כשתולדות האיור הישראלי קיבלו טוויסט, באתר ynet, 19 ביולי 2023 נעמה ריבה, "זו חיה שנראית מוזר ונוטה להתבודד. אני מרגישה שאנחנו דומות", באתר הארץ, 29 ביולי 2024